- Hindi News
- National
- ऐसे तो आप सरकार का बेड़ा गर्क कर दोगे: भादू मेरे गांव में पानी की सप्लाई सही नहीं: निहालचंद
ऐसे तो आप सरकार का बेड़ा गर्क कर दोगे: भादू मेरे गांव में पानी की सप्लाई सही नहीं: निहालचंद
भास्कर संवाददाता|श्रीगंगानगर
जिलासतर्कता एवं निगरानी समिति की मंगलवार को कलेक्ट्रेट में हुई बैठक में लगभग सभी विभागों के अधिकारियों पर काम में टालमटोल के आरोप लगे। विधायक राजेंद्र भादू ने तो सूरतगढ़ क्षेत्र की जल योजनाओं की दयनीय स्थिति पर आक्रोश जताते हुए एसई पीएचईडी से यहां तक कह दिया कि ऐसे तो आप लोग सरकार का बेड़ा गर्क कर दोगे। भादू ने बताया कि बछरारा, सिंगरासर, देईदासपुरा, श्योदानपुरा, लालगढ़िया, कुंभगढ़िया जैसी जल योजनाओं में हालत यह है कि दो वर्षों में मात्र आठ-दस दिन पेयजल सप्लाई संतोषजनक रही होगी। उधर पिछली मीटिंग में केंद्रीय पंचायती राज मंत्री निहालचंद ने एसई को हिदायत देने के बावजूद पानी सप्लाई की स्थिति संतोषजनक नहीं होने नाराजगी जताई। निहालचंद ने कहा कि मेरे ही गांव में पानी सप्लाई की हालत खराब है! उन्होंने सवाल किया एसई साहब आप बाजूवाला वाटरवर्क्स की हालत देख आए हो क्या? पाइपलाइन पांच साल क्यों पड़ी रही? पाइपें कौनसी है। इस पर एसई के टीए ने कहा कि रिपोर्ट भिजवा दी है। बैठक में एसपी राहुल कोटोकी, जिला प्रमुख प्रियंका श्योराण, पूर्व जिला प्रमुख सीताराम मोर्य, सीईओ विश्राम मीणा, एसीईओ रचना भाटिया, पंचायत समितियों के प्रधान एवं बीडीओ सहित विभिन्न विभागों के अधिकारी मौजूद रहे।
माइक्रोएटीएम शुरू करने के निर्देश
बैठकमें जानकारी दी गई कि सांसद आदर्श गांव मिर्जेवाला में 756 शौचालयों का निर्माण किया गया है। अगले वर्ष तक जिले में कोई भी परिवार शौचालय विहीन नहीं रहेगा। जिले में अब तक 30 हजार शौचालयों का निर्माण किया जा चुका है। कलेक्टर ने दूरदराज के गांवों में माइक्रो एटीएम शुरू करने के निर्देश दिए।
श्रीगंगानगर। बैठक में गांवों में जल वितरण की दयनीय दशा के बारे में विशेष हिदायत देते विधायक राजेंद्र भादू।
tgl_Latn sot_Latn hin_Deva hin_Deva san_Deva hin_Deva hin_Deva hin_Deva hin_Deva